Mentor (musim 4)

***Mentor 4*** ialah musim keempat bagi siri asal *[[Mentor (siri TV)|Mentor]]* dimana ianya sebuah rancangan realiti televisyen berbentuk pertandingan nyanyian yang dianjurkan oleh TV3 dimana program ini memperlihatkan penyanyi-penyanyi terkenal tanah air yang bergelar Mentor akan memilih dan membimbing peserta yang dipanggil Protege untuk menjadi seorang artis dan pelapis dimasa akan datang. Musim keempat mulai disiarkan pada 11 April 2010 iaitu pada hari Ahad jam 9 malam di saluran TV3.

## Format rancangan
Di samping mengekalkan format uji bakat yang mana setiap mentor mengadakan uji bakat masing-masing dengan kehendak tersendiri, dua uji bakat terdahulu diadakan di Sabah dan Sarawak untuk memilih peserta mana dari Malaysia Timur yang boleh diterbangkan ke Semenanjung untuk menguji bakat di hadapan mentor pilihan.

*Mentor* musim ke-4 menerima sumbangan penaja utama GlaxoSmithKline yang meletakkan jenama Dequadin dan Ribena.

Rancangan Mentor musim keempat ini terdiri daripada peringkat ujibakat (disiarkan pada 11 dan 18 April, 9.00 malam), Konsert Mingguan Mentor (Ahad, 9.00 malam, mulai 2 Mei), Jurnal Protege (Isnin hingga Jumaat, 7.28-7.30 malam) dan Jurnal Mentor (Ahad, 7.00 petang). Konsert Mingguan memberi laluan kepada Konsert Jomheboh sebulan sekali sepanjang pertandingan.

Musim ini diakhiri pada 4 Julai 2010 dengan kejuaraan Mohd Izwan Mohd Nor (Mohd), anak didik Ziana Zain yang menggantikan tempat seorang protege pilihan terdahulu Ziana pada saat-saat akhir.

**Mentor** musim ke-4 telah menamatkan penyiarannya pada 4 Julai 2010.

*Mentor 4* dilancarkan di sebuah sidang akhbar pada awal bulan Februari 2010, dengan memperkenalkan enam mentor termasuk kembalinya Mas Idayu. Di samping mengumumkan jadual uji bakat dan siaran *Mentor*, para mentor juga mengumumkan kehendak masing-masing:

*Azmeer mencari protégé yang boleh menyanyi, mempunyai suara yang sedap tanpa mengira rupa paras
*Mus menginginkan protégé lelaki atau perempuan, boleh menyanyi dengan baik, lebih diutamakan adalah bergenre rock, mempunyai karektor yang disukai ramai tanpa mengira rupa paras
*Joe pula tidak mencari seorang rapper sebaliknya mahukan penyanyi yang boleh menyanyi lagu R&B, berbakat, boleh menyanyi, menghayati lagu dan menari
*Ziana memfokuskan protégé yang benar-benar berbakat, boleh menyanyi dan menari, ‘bertelinga kebal’ dan menepati masa
*Mas memilih protégé yang boleh menyanyikan pelbagai rentak lagu termasuk dangdut dan asli tanpa mengira jantina lelaki atau wanita
*Dayang memfokuskan protégé yang versatil, boleh menyanyi pelbagai genre muzik, berdisiplin tinggi, serius dalam nyanyian, sentiasa ingin memajukan diri dan bonus bagi yang pandai bermain gitar atau piano

Mengikut syarat-syarat penyertaan, peserta mestilah berusia 18 hingga 25 tahun, tidak kira bujang mahupun berkahwin, dan harus membawa kad pengenalan, gambar berukuran pasport dan 4R ke ujibakat, serta membawa *minus one* lagu-lagu yang akan dipersembahkan kepada mentor pilihan mereka.

Ketika disoal mengenai kembalinya untuk menjadi mentor, Mas Idayu menjelaskan: "Saya takut akan ada pandangan serong orang, yang mungkin melihat penglibatan saya sebagai peluang untuk mencipta kontroversi. Tapi mereka (pihak penerbit) ada alasan mereka sendiri untuk memilih saya. Ia satu penghargaan buat saya. Pihak penerbit sudi memujuk saya, memberi saya kepercayaan untuk mencungkil bakat yang ada di luar sana. Saya terima tawaran ini seikhlas hati dan akan membuat lebih baik daripada tahun lepas."

## Ujibakat
Peringkat uji bakat Mentor 4 bermula di Malaysia Timur, di tempat-tempat berikut:

*21 Februari: Promenade Hotel, Kota Kinabalu, Sabah
*28 Februari: Merdeka Palace, Kuching, Sarawak

Memandangkan keenam-enam mentor tidak dapat diterbangkan ke sana, kedua-dua sesi uji bakat di Malaysia Timur dikelola oleh ahli-ahli unit penerbitan sebagai juri. Daripada kedua-dua sesi ini hanya berjaya melayakkan dua orang peserta di ujibakat Kuching sahaja.

Selepas itu, barulah sesi ujibakat bersama mentor dilangsungkan, keenam-enamnya di Amfiteater Sri Pentas, Bandar Utama.

*6 Mac: Ziana Zain 
*7 Mac: Mas Idayu
*13 Mac: Mus (May)
*14 Mac: Azmeer 
*20 Mac: Joe Flizzow 
*21 Mac: Dayang Nurfaizah

Dalam setiap sesi uji bakat, para peserta yang diterima oleh mentor dikehendaki berkumpul pada akhir sesi untuk mentor menentukan yang mana di kalangan mereka yang mara ke pusingan seterusnya untuk menentukan satu-satu protege kepada mentor. Bagaimanapun, Ziana Zain menangguhkan pemilihannya ke 19 Mac "kerana ingin memastikan protege yang dipilih itu adalah yang terbaik," di mana beliau memilih lima orang wanita untuk diuji lagi. Sementara itu, Mas Idayu yang tidak dapat mencari protege di Sri Pentas mengadakan satu lagi sesi ujibakat pada 3 April 2010 di Plaza Pelangi, Johor Baru, dengan harapan mencari protege yang dikehendakinya di kampung halaman sendiri.

## Protege & Mentor
(*Umur protege dicatat sewaktu pertandingan.*)

**Kumpulan A**
 
**Kumpulan B**

## Konsert Pengenalan
### Pengenalan Show
**Tarikh disiarkan:** 2 Mei 2010  
**Juri professional:** Ajai & Sazlan Mat Adnan

## Konsert Battle
### Battle 1 Show (Group A)
**Tarikh disiarkan:** 9 Mei 2010  
**Juri professional:** Helen Yap & Zainal Abidin
 


### Battle 1 Show (Group B)
**Tarikh disiarkan:** 16 Mei 2010  
**Juri professional:** Aidit Alfian & Ad Samad 



### Battle 2 Show (Group A)
**Tarikh disiarkan:** 23 Mei 2009  
**Juri professional:** Yasin & Aubrey Suwito 



### Battle 2 Show (Group B)
**Tarikh disiarkan:** 30 Mei 2010  
**Juri professional:** Nora Ariffin & Edrie Hashim



### Battle 3 Show (Group A)
**Tarikh disiarkan:** 6 Jun 2010  
**Juri professional:** Edry KRU & Lah Ahmad

**Markah keseluruhan:**
* Ila - 105
* Nani - 99
* Shaq - 96 (Tersingkir)


### Battle 3 Show (Group B)
**Tarikh disiarkan:** 13 Jun 2010  
**Juri professional:** Audi Mok & Faizal Tahir

**Markah Keseluruhan:**
* Mohd - 102
* Adi - 100
* Ayim - 98 (Tersingkir)

## Konsert Semifinals
### Semifinal 1 Show
**Tarikh disiarkan:** 20 Jun 2010  
**Juri professional:** Ramli M.S. & Liza Hanim



### Semifinal 2 Show
**Tarikh disiarkan:** 27 Jun 2010  
**Juri professional:** Adnan Abu Hassan & Datuk Sheila Majid 

**Markah Keseluruhan:**
* Nani - 55
* Adi - 44
* Ila - 42 (Tersingkir)
* Mohd - 59

## Konsert Grand Finale
### Grand Finale Show
**Tarikh disiarkan:** 4 Julai 2010  
**Juri professional:** Acis, Adibah Noor & Sheikh Haikel
;Segmen 1

;Segmen 2

;Segmen 3

**Tempat Ketiga:** Nani (52) 
**Naib Juara:** Adi (62)  
**Juara:** Mohd (71)

## Hadiah
**Juara:**
* Wang tunai berjumlah RM100,000.00
* Kontrak rakaman bersama Monkey Bone Records

**Naib Juara:**
* Wang tunai berjumlah RM30,000.00

**Tempat Ketiga:**
* Wang tunai berjumlah RM10,000.00

## Trivia
Pada 21 April 2010, barisan asal enam protege *Mentor 4* diperkenalkan di sebuah *showcase* di Berjaya Times Square, tetapi pada 16 Mei, konsert pusingan pertama Kumpulan B, berlakunya perubahan mengejut, yang mana Ziana Zain pada asalnya memilih Ketty Natalia binti Rasul (Thalia), 23,  dari ujibakat, tetapi atas alasan kurang persediaan mental dan fizikal serta menghadapi masalah kesihatan,  Ziana terpaksa menggugurkan Thalia 48 jam sebelum konsert pertama Kumpulan B, dan Mohd Izwan Mohd Nor (Mohd) menjadi penggantinya.

## Rujukan

## Pautan luar
*Mentor 4 di TV3.com.my
*Mentor 4 di Facebook